
^Uanquam  liic  morbus  nonnunquarh  subi¬ 
to  adoritur  ;  saepius  tamen  multa  symp¬ 
tomata  ejus  accessum  praegrediuntur*  Hujus¬ 
modi  torpor,  tinnitus  aurium,  et  vertigo,  cum. 

somnolentia,  sunt  inter  prima  quae  sese  osten¬ 
dunt.  Cordis  et  arteriarum  adiio  paululum  au¬ 
getur  j  sudores  in  fronte  prorumpunt ;  et  fir- 

mi  ter  pedibus  stare  nequit  aegrotus,  sed  titu¬ 
bans,  ad  latus  unum  vel  alterum  vergit,  quam¬ 
vis  hoc  vitare  diligenter  conatur.  Visus  ac 
auditus  obtunduntur,  vel  paulisper  abolentur  : 
oculis  quasi  muscarum  volitantium,  scintilla¬ 
rum,  nebularum  ve,  vel  aliarum  rerum  simula¬ 
cra,  observantur  :  strabismus,  quoque,  et  visus 

duplex,  saepe  adsunt.  Memoria  nonrmnquam 

/ 

insigniter  imminuitur,  atque  dum  nonnulla  ut 
antea  retinet,  aliorum  prorsus  obliviscitur  :  hoc, 
exemplis  notatu  dignissimis,  comprobat  celeb» 
Gregorius  *. 

Haec  nonnunquam  per  aliquot  menses  vel 

i 

etiam  annos  gradatim  increscunt ;  sed  citius 
seriusve,  malo  appropinquante,  symptomata  in¬ 
gravescunt. 


In  capite,  dolores  molestissimi  sentiuntur. 
Incubus,  somni  turbulenti,  et  insomnia  terrifica 

iterum 


*  And.  Praeleft.  de  Med.  Pra&. 

iterum  iterumque  molestant»  Saliva  copiosior 

fluit,  et  sanguis  ex  naribus  nonnunquam  erum¬ 
pit  ;  nausea,  et  etiam  vomitu,  haud  raro  urgen¬ 
tibus» 

* 

Postquam  symptomata  supradicla  per*aliquod 
tempus  plus  minusve  gravia  perstiterint,  aeger 
subito  prosternitur,  et  nonnunquam  unum  la¬ 
tus  convulsionibus  agitatur. 

Nunc  autem  historia  est  admodum  varia  ;  in¬ 
terdum  enim  signa  sunt  eadem,  ac  illa  quae 

/ 

definitio  comple&itur  *  ;  alias  autem  numero  et 

4U 

gradu,  fere  infinite  variantur.  In  nonnullis 
enim  exemplis,  sensus  interni  penitus  abolen¬ 
tur,  nec  musculi  solitos  stimulos  agnoscunt;  in 
aliis,  sensus  fere  illssi  manent,  et  musculi, 
acribus  admotis,  solito  more  afficiuntur.  Con¬ 
vulsiones  saepe  sunt  universales  ac  validae,  in¬ 
terdum 


*  “  Motus  voluntarii  fere  omnes  imminuti,  cum  so- 
“  pore,  plus  minus  profundo,  superstite  motu  cordis  et 
“  arteriarum»”— -Cull.  NqsoL 

terdum  vero  leves.  Respiratio  plerumque  est 
difficilis,  abnormis,  et  cum  stertore  perficitur. 
Arteriarum  pulsus,  quanquam  varii,  plerumque 
tamen  sunt  validi,  duri,  et  tardi :  et  carotidum 
pulsus  usque  ad  distantiam  insignem  conspici 
possunt cujus  exemplum  notabile  a  nostro 
Monro  visum  fuit,  et  Gregorios  idem  obser¬ 
vavit.  Faciei  color  quoque  variat ;  plerumque 
autem  est  purpureus,  nonnunquam  niger,  raro 
naturalis  *  oculi  sunt  saepe  sani- aperti,  ac  quasi 
vitrei,  cum  pupilla  dilatata ;  oris  musculos 
corripit  spasmus,  et  linguam  paralysis.  Faeces 
et  urina  sponte  elabuntur,  et  spuma  ex  ore  s te¬ 
pe  fluit ;  tandemque,  morte  instante,  totum 
corpus  gelido  sudore  madet. 

Hujus  morbi  eventus,  autem,  non  semper 
tam  est  infelix  ^  interdum  enim  aeger  vomitu 
corripitur,  et  paroxysmus  solvitur*,  saepe  me¬ 
moriae,  judicii,  motuum,  laesiones  relinquens ; 

unde 


*  Home,  Prin.  Med»  p.  208. 

unde  sopotofi,  hebetes,  tremuli,  vertiginosi, 
pusillanimes,  remanere  solent 


DIA- 


*  Boerhaave,  Aphor.  1018; 

DIAGNOSIS. 

Nosqlogi  coma,  torporem,  carum,  catapho* 

ram,  et  alios  morbos  soporosos,  sub  diversis  ge- 

t  / 
peribus  collocaverunt. 

Ingeniosissimus  autem  Cullen,  solertia  so~ 
lita,  hunc  errorem  emendavit,  et  recte  monet 
hos  morbos,  ex  apoplexia  gradu  solummodo 
discrepantes,  minime  ex  ea  secerni  debere,  et 
igitur  ille,  hos  sub  ordine  Comatum,  ad  genera 
duo,  Apoplexiam  et  Paralysin,  redegit ;  et  hi 
etiam  in  gradu  solo  discrepant,  hac  differentia 
solummodo  intercedente,  ut  status  soporosus  ad 
constituendam  paralysin  non  est  necessarius. 


Inter 

Inter  morbos  qui  apoplexiam  referunt,  Epi¬ 
lepsia,  Syncope,  Hysteria,  et  Ebrietas,  praeser¬ 
tim  enumerari  debent.  De  bis  igitur  pauca 
sigillatim. 

Apoplexia  ab  Epilepsia  distinguitur,  quod 
in  Apoplexia,  si  motus  convulsi  vi  adsint,  unum 
latus  solummodo  corripiunt ;  dum  in  Epilepsia 
totum  corpus  convulsionibus  plerumque  agita¬ 
tur.  Aura  epileptica,  quoque,  interdum  ad 
diagnosin  certiorem  stabiliendam  confert. 

Ab  Syncope  discernitur  hic  morbus,  quia  in 
eo  extrema  frigent ;  facies  pallescit ;  sudor  fri¬ 
gida  erumpit ;  pulsus  evanescit,  ac  respiratio 
suspenditur,  saltem  non  sensus  offendant.  In 
apoplexia,  vero,  abolitis  adlionibus  animalibus, 
nihilominus  respiratio  perstat ;  arterias  pulsant ; 
extrema  calida  ut  plurimum  deprehenduntur ; 
et  plerumque  facies  rubicunda  conspicitur. 

i 

Oculi  in  Syncope  clausi,  vel  saltem  languidi, 

r"\  ' 

manent ; 

manent ;  in  apoplexia,  contra,  fixi  sunt  et  se* 
mi-aperti.  Certius  quoque  de  natura  morbi 
qui  subsit,  ex  temperamento,  habitu,  et  forma 
corporis  constabit. 

Ab  Hysteria,  Apoplexia  discriminatur,  si  ani¬ 
mum  ad  signa  praenuncia  advertimus ;  in  illa 
enim  multa  occurrunt,  quae  in  hoc  absunt.  Cu~ 
jusmodi  praecipua  et  certissima  videntur  esse, 
dolor  capitis  lancinans,  cui  nomen  clavus  hys¬ 
tericus  dari  solet.  In  ventri  murmura  ac  varii 
sonitus  audiuntur,  et  quoque  sensus  cujusdam 
globi,  ad  fauces  ascendentis,  ibique  strangulan¬ 
tis,  plerumque  percipitur  :  mens  quoque  valde 
mutabilis  est;  nunc  in  risum,  nunc  in  fletum, 
sine  ulla  causa  evidente,  prona.  ./Etas,  quoque, 
nonnihil  ad  diagnosin  certiorem  reddendam 
conferre  potest ;  hysteria  enim  plerumque  ju¬ 
venes,  apoplexia  autem  aetate  provedlas,  aggre¬ 
ditur. 


Ebrietas 

Ebrietas  quoque  nonnunquam  Apoplexiam 
mentitur  ;  quod  non  solum  est  medico  dede¬ 
cori,  sed  saepe  aegro  incommodo,  cui  caput  ton¬ 
deri,  et  epispastica  admoveri  solet :  hinc  sem- 
per  necessarium  erit  interrogare  an  ebrietatis 
causae  praecesserint,  vel  aegri  anima  liquores 
inebriantes  redoleat et  ita  distindione  Eida, 
medendi  idonea  ratio  institui  potest. 


/ 

CAUSiE  PRJEDISPONENTES,, 

JEtas  i ngravescens.—H ae c  imprimis  corpus 
apoplexiae  opportunum  reddit ;  et  Cullenus 
hujus  rationem  reddere  aggressus  est,  indicando 

N 

plethoram  venosam  subesse,  qua  iit  ut  sanguis 
majore  quantitate  in  capite  colligatur.  Ex  ex¬ 
perimentis  autem  quae  clarissimus  Monro  in- 

-  '  -  i 

stituit,  an  unquam  talis  adsit  plethora  dubium 
maxime  est.  Quoniam  autem  in  senibus,  vasa 
minuta  concrescunt,  eorumque  nonnulla  imper¬ 
via  fiunt,  plenitudo  ad  spatium  inducitur,  et 
ita  senedlus  ad  hunc  morbum  proclivis  fiat. 


ii 


DE  APOPLEXIA. 

Caput  magnum. — Ratio  hujus  satis  patet,  nem¬ 
pe  quod  in  hujusmodi  hominibus  major  sangui¬ 
nis  copia  ad  caput  devehitur. 

Collum  breve. — Vis  circuitus  sanguinis,  in 
partibus  prope  cor  positis,  major  est  quam  in 
remotioribus  ;  sic  ad  cerebrum  in  illis,  quibus 
collum  est  brevius,  sanguis  majore  vi  impelli- 

i 

tur,  quam  in  his  quibus  collum  longius  est. 
Hinc  ilii  morbo  magis  obnoxii  ;  dum  hi, 
eodem  vitae  genere  utentes,  incolumes  plerum- 
que  evadunt.  Porro,  venae  jugulares  externae 
illorum,  cervicis  flexione  magis  in  diametro 
imminuuntur.  ^ 

Obesitas. — Adipis  in  abdomine  tanta  copia 
nonnunquam  congeritur,  ut  aortam  descenden¬ 
tem  comprimat,  cursumque  sanguinis  deorsum 
tardat  \  et  hinc  impetus  ejusdem  sursum  auge¬ 
tur.  Huic  quoque  adjungimus  motum  dia¬ 
phragmatis  impeditum,  qui  saepe  nimia  ex  adi- 

pe 

pe  in  abdomine  'congesto  fieri  videtur,  et  qui 
cursui  sanguinis,  per  pulmonem  obstans,  quoque 
ejus  reditum  a  capite,  cor  versus,  difficiliorem 
reddit :  quod  parte  cranii  animalis  viventis  re¬ 
mota,  satis  demonstratur  j  omni  enim  expira- 
tione,  cerebrum  tumescere  videtur.  Hinc  pa¬ 
tet,  obesitatem,  et  omnia  quae  sanguinis  cursum 
per  pulmonem  impediunt,  apoplexiae  favere. 

Suppressio  solitarum  exinanitionum . — -Haec, 
compluribus  exemplis,  illustravit  dodlissimus 
Morgagni  ;  unum  quorum  ipsius  verbis  infra' 
citare,  haud  a  re  alienum  duxi 


#  ec  Qu^ani  rusticanus,  annos  supra  sexaginta  natos,  a 
longo  jam  tempore  ulcera  in  cruribus  habebat  sordida, 
quas  sanari  vehementer  cupiebat.  Itaque  etsi  malo  ferme 

erat  corporis  habitu,  nec  nisi  sexto  quoque  die,  inje&is 

quse 

quae  alvum  subducerent,  hanc  exonerabat,  tamen  nimis 
officiosum  chirurgum  nadtus,  eo  rem  post  tertium  mensem 
perduxerat.  Nondum  cicatrix  inducta  erat,  cum  repente 
queri  coepit,  de  summa  capitis  imbecillitate,  et  sane  arte¬ 
riarum  quoque  pulsus  exigui  erant  et  languidissimi.  Pos¬ 
tridie  mane  pristina  arteriis  vis  redierat,  necque  illibenter 
cibum  sumpserat.  Sed  die  tertio  delirare  primum,  mox 
ta&us  sensum  toto  corpore  amittere  ;  brachia  tamen  jus¬ 
sus  adhuc  praebebat,  ut  arteriae  tangerentur.  Postmodum 
in  utroque  brachio  signa  animadversa  sunt,  distensionis 
nervorum  :  demum  omni  sentiendi,  movendique,  vi  or¬ 
batus,  non  sine  stertore  vivere  desiit,” 

Vid.  Morg.  de  Morb.  Capit,  lib.  i.  p.  34, 


CAUSAE 

CAUSAE  OCCAS  ION  ALES. 

,  \ 

Exercitatio  vehemens . — Haec  sanguinem  ad 
caput  majore  vi  propellit.  Omnis  enim  mus¬ 
culorum  contra&io,  ejus  circuitum  accelerat j 
quo  fit,  ut  is  in  vasis  minus  pressis  congeratur, 
et  igitur  in  vasis  cerebri,  quas  interdum  rum¬ 
puntur,  interdum  nimium  humorem  tenuem 
effundunt. 

Calor  nimius , — -sive  ex  balneo,  ex  rebus  in- 

\ 

gestis,  vel  praesertim  ex  concursu  hominum, 
semper,  apopledticis,  maximo  periculo  est  ;  va¬ 
sa  enim  sanguifera  multum  stimulat,  adeo  ut 

illa  capitis,  stimulum  non  sine  diruptione  sus¬ 
tineant. 


Animi 

Animi  affedliones» — Harum,  ira,  laetitia,  et 
subitus  terror,  imprimis,  hunc  morbum  exci¬ 
tant. 

Illae  multum  vasa  sanguinem  vehentia  sti¬ 
mulant,  et  praecipue  in  capite  ;  faciem  enim  ru¬ 
bore  suffundunt,  et  epistaxin  saepe  excitant. 

Hic  vasa  extrema  et  minuta  multum  constrin¬ 
git,  ita  ut  alia  auctam  sanguinis  copiam  non 
sine  incommodo  sustineant. 

Ligatura  collo  circumdata venas  multo  ma¬ 
gis  quam  arterias  comprimat ;  hinc  in  venis 
cerebri  congestio  sanguinis. 

i  / 

V:  ’  * 

Situs  capitis  pronus» — Hic  non  solum  a  capi¬ 
te,  cursui  sanguinis  obstat,  sed  etiam  id  versus 
ejus  impetum  multum  auget.  Praeterea,  apo¬ 
plexia  saepe  est  signum  aliorum  morborum, 
quorum  Cuelen  decem  enumeravit ;  nempe, 

1,  Febrem 


f 

i.  Febrem  Intermittentem.  2.  Febrem  Conti¬ 
nuam.  3.  Phlegmasias.  4.  Exanthematas. 
5.  Hysteriam.  6.  Epilepsiam.  7.  Podagram. 
8.  Vermes.  9.  Ischuriam.  10.  Scorbutum. 


PRO* 

PROGNOSIS. 

Eventus  hujus  morbi  plerumque  infaustus 
est ;  nam  quanquam  interdum  remediis  ex  toto 
vincitur,  ssepius  tamen  citius  seriusve  mortem 

aut  hemiplegiam  infert.  Quo  saepius  malum  in- 

/  1 

vasit,  quo  aetate  provectior  est  aeger,  quo  cau¬ 
sae  praedisponentes  et  excitantes  validiores  fue¬ 
runt,  quo  pulsus  ac  respiratio  magis  afficiun» 
tur,  eo  periculosior  morbus  erit ;  aut  siquando 
ani  sphincter  resolvatur,  et  feces  inscie  elaban¬ 
tur,  et  praesertim  si  sudores  frigiduli  erumpunt, 
cum  oculis  semi-apertis  et  vitreis  j  tum  nulla 
spes  superesL 

0  '  Hisce 

r  '  * 

Hisce  autem  contraria,  minus  periculi,  et  sa¬ 
nationem  faciliorem,  indicant.  Lenis  apoplexia 
(secundum  Boerhaave  et  Van  Swieten)  in¬ 
terdum  quibusdam  exinanitionibus  solvitur ; 
nempe,  “  sudore  multo  et  aequabili,  haemorrhoi- 
“  dibus  largis,  menstruo  restituto,”  &c.  ;  quan- 
quam  verisimile  sit.  eos  qui  sanabiles  sunt,  sae¬ 
pe  aut  plerumque  reviviscere  sine  ulla  tali  exi¬ 
nanitione  ;  tamen  fortasse  pretium  operae  sit 
notare  talem  exinanitionem  nonnunquam  esse 
faustam. 

De  eventu  hujus  morbi  quoque  dijudicamus, 
ab  effecdu  remediorum.  “  In  paroxysmo  apo- 
pl ecdico,  si  post  sanguinis  missionem  levamen 
sequitur,  salutis  spes  quaedam  affulget ;  sin  ve¬ 
ro  post  hoc,  et  alia  remedia,  affectus  supra  nyc- 
themeri  spatium,  sine  remissione  persistit,  aut 
in  deterius  vergit,  de  aegrotante  conclamatum 
est  *. 

PRO» 


*  W illis,  cap.  viii.  p.  140. 

PROPHYLAXIS. 

Quoniam  Apoplexia  est  morbus  periculosis¬ 
simus,  et  sanatu  difficillimus,  res  summi  mo¬ 
menti  semper  erit,  providere  ne  homines  in  eani 
incident.  Hoc  consilio,  non  satis  erit  causas 
excitantes  vitare,  si  non  eodem  tempore  pnedis- 
ponentibus  quoque  occurritur  ;  itaque,  sangui¬ 
nis  detradtio,  exercitatio  modica,  ac  frequens  et 
parca  diaeta,  ex  vegetabilibus  et  ladte,  praeci¬ 
piendae  sunt, 

A  vino,  et  omni  potu  meraciore,  abstinen¬ 
dum. 


XEtate 

fEtate  autem  admodum  provedtis  oportet, 
saepe,  vidtum  nonnihil  pleniorem  concedere,  ne 

vires  ipsorum  nimis  infirmentur. 

\ 

/ 

Ab  nicotiana  abstinere  necessarium  erit,  ut- 
pote  quae  caput  versus,  sanguis  fluxui  plus  justo 
favet.  Sed  iis  qui  ea  pro  errhina  vel  sialagogo 
uti,  diu  assueverant,  tutius  esset  non  omnino‘de- 
sistere,  sed  temperate  uti,  ut  Cullenus  moneat. 
Semper  quoque  oportet  cavere,  ne  sternutatio¬ 
nem  ciet,  haec  enim  est  admodum  stimulans  j 
et  Morgagni  exemplum  dedit,  de  viro  qui 
sternutans,  subito  mortuus  fuit. 

Somni  excessus  caute  vitari,  debet ;  ut  enim 

\ 

auctor  elegantissimus  habet,  “  Excessus  quoque 
u  somni  haud  parum  nocet.  Totum  hominem, 
u  debilem,  torpidum,  hebetem,  fere  fatuum 
“  reddit ;  motum  sanguinis  languidum  facit,  et 
a  plerasque  secretiones  et  excretiones  minuit» 

u  Hinc 

“  Hinc  plenitudo,  obesitas,  flacciditas,  et  ad 
u  omnia  vitas  munera,  impotentia 

Exercitatio  modica , — in  hoc  morbo  arcendo, 
haud  parum  saepe  valet ;  sanguinem  enim  ex 
partibus  interioribus  ad  superficiem  avertit,  et 
eodem  tempore  plethorae  occurrit.  Vegetis  et 
robustis,  leniter  ambulare  licet,  vel  equitare ; 
sed  aetate  provedlis  vel  multa  pinguedine  gravi» 

i 

bus,  ve6tio  in  rheda,  et  alia  quaevis  exercitatio 
aut  gestatio  lenis,  magis  conveniet. 

Sanguinis  missio . — -Si  signa  antea  memorata, 
instantem  apoplexiam  indicant,  nullum  reme» 
dium  ei  magis  efficaciter  occurrit,  quam,  arte» 
ria  vel  vena  incisa,  sanguinis  abstra<5lio  libera. 
Si  autem  paroxysmus  non  instat,  talis  medendi 
ratio  minime  convenit ;  plethorae  enim  et  igi¬ 
tur  morbo  in  posterum  faveret. 


*  Vid.  Greg.  Consped.  De  Somno,  voL  i. 

In  plurimis  exemplis  cucurbitulis  cruentis, 
vel  hirudinibus,  sanguinem  ex  temporibus  eli¬ 
cere  sat  fuerit,  una  cum  remediis  sequenti¬ 
bus. 

Setacea  et  Fonticuli,— H. aec  alicui  cervicis,  aut 
capitis  parti,  indita,  plethorae  efficaciter  occur¬ 
runt ;  et  igitur  commode  adhiberi  possunt,  in 
hisce  praesertim  casibus  ubi  morbus  ex  obstruc¬ 
tis  vel  suppressis  evacuationibus  solitis  immi¬ 
net. 

Cathartica,— in  fortiora  et  mitiora  dividun¬ 
tur.  Priora  tantum  utenda  sunt  paroxysmo  ur¬ 
gente,.  cum  intestina  torpida  evadunt,  et  post 
sanguinis  detradiionem.  Sed  leniora,  et  prae¬ 
sertim  sales  neutri,  in  hoc  morbo  arcendo  mul¬ 
tum  valent ;  plenitudini  enim  obstant,  et  cor¬ 
pus  refrigerant. 

Hisce  quoque  adjungimus,  vestitum  laxum, 
et  corporis  posituram  eredtam,  quae  expeditio¬ 
rem  per  venas,  moderatiorem  per  arterias,  san» 
guinis  cursum,  inter  cor  et  caput,  reddit. 


*  . 

RATIO  MEDENDI. 

'  r 

Duo  sunt  medendi  consilia  :  imo,  Morbum 
prsesentem  tollere.  2do,  Reditui  ejus  in  poste¬ 
rum  occurrere. 

Primo  Consilio , — summi  momenti  est,  cau¬ 
sas  excitantes  amovere  ;  sed  multum  lugendum 
est,  medicos  haud  semper  posse  eas  cognoscere, 
nedum  cognitas  tollere.  Quis  enim  medicorum 

morbus  ab  tumoribus  intra  cranium  necne  oria- 

, 

tur,  pro  certo  statuere  potest  ?  vel  etiam  si  de¬ 
tecti  fuerint,  quibus  medicamentis  discuti  pos¬ 
sint  ?  Quoties  itaque  ac  hic  morbus,  ab  tumo¬ 
ribus 

ribus  intra  cranium  originem  agnoscit,  nil  valet 
ars  humana. 

Ex  omnibus  autem  causis  quas  apoplexiam 
concitant,  et  quas  submovere  medici  melius 
sciant,  nulla  esse  videtur  tam  frequens  ac  ea 
quam  supra  diximus  :  nempe,  sanguis  impetu 
nimio  cerebrum  afficiens  :  igitur,  qua  ratione 
haec  morbi  causa  optime  amoveatur,  breviter 
indicabo. 

\ 

Missio  sanguinis, — Audtores  fere  omnes  qui 
de  hoc  morbo  tradtaverunt,  sanguinis  detractio- 

i 

nem  suadent ;  nulla  enim  exinanitio,  citius  ef¬ 
ficaci  usve,  paroxysmo  praesente,  symptomata 
mitigat;  sed  nulla  in  ejus  administratione  at¬ 
tentionem  majorem  postulat.  “  Si  omnia,  e- 
“  nim,”  inquit  Celsus  “  membra  vehementer 

t 

u  resoluta  sunt,  sanguinis  detractio  vel  occidit, 

D  “  vel 

*  Cels.  de  Medicin.  lib.  iii.  chap.xxvii. 

yel  liberat.”  Sanguis  ex  diversis  partibus 
abstrahitur  ;  sed,  si  fieri  potest,  arteria  tempo¬ 
ralis,  vel  vena  jugularis  externa,  cum  majore 
forsan  beneficio,  quam  brachialis,  secari  queat. 
Quantitas  detrahenda,  secundum  symptomatum 
violentiam,  aegri  aetatem,  et  eftedtus  qui  inde 
profluunt,  variari  debet. 

Nonnulli,  quibus  persuasum  est,  vitium  cere¬ 
bri,  in  latus  ei  quod  paralysi  corripitur,  oppo¬ 
situm,  semper  incumbere,  perhibent  sanguinem 
ex  latere  corporis  illaeso  detractum,  magis  va¬ 
lere.  Hoc  autem  parum  forsan  interest,  et  mul¬ 
to  magis  ex  quantitate  detradta  pendet. 

i 

Si  apparet  sanguinis  abstradionem,  ex  arte- 

i 

ria,  vel  vena,  periculosum  esse  ;  et  si  nihilomi¬ 
nus,  cerebri  vasa  sanguine  maxime  opprimun¬ 
tur  ;  tum  cucurbitulis  cum  ferro,  aut  scarifica¬ 
tionibus,  aut  hirudinibus,  sanguinem,  ab  aliqua 
capitis  parte,  detrahere  necessarium  erit. 

Cathartica « 

Cathartica . — Haec  post  sanguinis  missionem 
opportune  saepe  in  auxilium  veniunt ;  et  prae» 
sertim  clysmata,  quae  sine  ullo  vomitus  ciendi 
periculo  infundi  possunt.  Catharticis  autem 
quae  alvum  leniter  solvunt,  acriora  saepe  prae¬ 
stant.  Hunc  in  finem  sub-inurias  hydrargyri 
seu  calomelas,  j alapa,  et  alia  similia,  commode 
dantur. 

Vesicatoria . — -Ad  ea,  postquam  diathesis  phlo-r 
gistica  aliis  modis  imminuta  fuit,  optime  decur¬ 
ritur,  et  alicui  cervicis  aut  capitis  parti  applica¬ 
ri  debent  ;  et,  nisi  mitescunt  signa,  saepius  ite¬ 
randa  sunt. 

Quod  ad  secundum  consilium  attinet,  quoniam 
eadem  ei  ac  prophylaxi  conveniunt,  nil  de  eo 
superest  dicendum. 

